
 1.Вовед за инвестиции
Кога фирмата врши капитални инвестиции, таа ги вложува своите тековни ресурси (кои во спротивно би можела да ги користи за некоја друга намена, на пример да им исплати на акционерите повисоки дивиденди) за да го зголеми капацитетот на своето производство и оствари профит во иднина. Под инвестиции се подразбира купување или изградба на капитални добра, станови како и други објекти машини и опрема кои се користат во производството, како и за дополнување на залихите. Од макроекономски план има две главни причини поради кои се изучува инвестиционото однесување. Прво инвестициите во споредба со останатите компоненти на агрегатната потрошувачка во текот на еден деловен циклус флуктуираат многу поостро, намалувајќи се во рецесија, и зголемувајќи се во периодите на бум во економијата. И покрај тоа што инвестициите претставуваат само една шестина од БДП, во услови на рецесија, повеќе од половина од вкупниот пад на потрошувачката се должи на намалената инвестициона потрошувачка. Втората причина поради која се изучува однесувањето на инвестициите е дека тие играат улога во утврадувањето на долгорочниот производствен капацитет во економијата. Бидејќи инвестициите креираат нови капитални добра, повисока стапка на инвестиции значи дека обемот на капиталот расте со голема брзина. Капиталот е еден од двата најважни фактори на производство (другиот фактор е трудот). Доколку се остане непроменето, производството во една економија која брзо инвестирала и на тој начин изградила високо ниво на капитал ќе биде поголемо во однос на економија која не се стекнала со голем капитал. Генерално капиталот (на фирмата или на едн аземја) се менува со текот на времето и тоа низ два спротивни канали. Прво купувањето или изградбата на нов капитал или добро го зголемува новото на капитал. Досега вкупните набавки или изградбата на нови капитални добра кои се изврашуваат секоја година се нарекуваат “инвестиции“, но точното име е бруто инвестиции. Второ капиталот се амортизира, односно се троши што го намалува нивото на капитал.
 2. Инвестиции 
Инвестициите, според својата економска суштина, претставуваат зголемување на постојаните капитални фондови. Капиталните фондови на една економија неутрална, материјална, постојат во три основни облици: градежни објекти (фабрички хали, административни згради и сл.) опрема  (машини, инсталирани технолошки линии) и залихи (суровини, производи и готови производи). Капитални фондови, во определен момент, се дадена големина. Кога настапува чинот на инвестирање тие се зголемуваат. Инвестициите се многу значајна економска категорија  -инвестициите, зголемувајќи ги постојаните капитални фондови, de facto ги зголемуваат производните можности на вкупната економија. Дел од капиталните фондови, низ употреба, со тек на време, се трошат. Тие функционирајќи во производството, постепено се трошат и пренесуваат дел по дел од својата вредност на вредноста на новиот производ. Ваквото трошење на капиталните фондови се нарекува амортизација  или депресијација. Тоа значи додека инвестициите ги зголемуваат постојаните капитални фондови, нивната употреба придонесува за нивно трошење, за нивно намалување. Отука заклучокот е дека, една економија, доколку сака да го задражи постојаниот обем, постојаното ниво на капитални фондови мора, во најмала рака, да инвестира во обем којшто ќе овозможи замена на истрошените капитални фондови. Доколку во економијата се инвестира од износите на амортизираните, депресираните, капитални фондови, настанува процес на дезинвестирање, како исклучливо негативна појава  којашто би ги намалила капиталните фондови под постојаното ниво. Обратно, доколку обемот и вредноста на инвестициите во економијата се поголеми од износот на амортизацијата, економијата ќе осигури не само надоместување (замена) на истрошените капитални фондови, туку и нивно зголемување, нивен прираст. Постојат две значајни категории во областа на инвестициите:

· Бруто инвестициите ја претставуваат вкупната маса на инвестиции во една економија, во определен временски период, без оглед на тоа дали станува збор за инвестиции наменети за замена на истрошените капитални фондови или пак за нивно зголемување.
· Нето инвестициите ни го претставуваат само делот на инвестициите со кои е реализиран прираст, зголемување на капиталните фондови во економијата, над дотогашното постојано ниво. Според тоа, нето инвестициите се помали од бруто инвестициите токму за износот на замена на капиталните фондови.  
3.Фактори кои ги детерминираат инвестициите
-штедењето 
-каматната стапка 

-очекувањата
· Штедењето  е многу значајна економска категорија, бидејќи од штедењето се финансираат инвестициите, а инвестициите играат огромна улога во зголемувањето на продуктивноста динамизирањето на економскиот раст.

· Каматната стапка е основна детерминанта на инвестициите, бидејќи се сведува на опортунитетниот трошок на паричниот капитал употребен за набавка на инвестициони добра. При донесувањето на инвестиционите одлуки секогаш се споредува стапката на враќање  (приносите на инвестициите) со каматната стапка. Доколку стапката на враќање, која  de facto, е одраз на профитабилноста на инвестициите, е повисока од каматната стапка, инвестирањето е исплатливо и обратно.
· Очекувањата во економијата играат значајна улога. Деловните луѓе, менаџерите, претпримачите, секогаш со едно око гледаат кон иднината. Доколку очекуваат „добри времиња“ , жива економска  активност и високи профити во иднина, тие инвестираат повеќе. Обратно е ако очекувањата се пасимистички, односно ако деловните луѓе предвидуваат рецесија
.
  4.Штедењето како значаен фактор на инвестициите
За одредено ниво на расположлив доход, одлуката колку да се троши, а колку да се заштеди е иста одлука. Со оглед дека затворената економија не е вклучена во меѓународната трговија, увозот и извозот се еднакви на нула. Оттаму, нето извозот е еднаков на нула.

Y – C – G = I
Левата страна од равенката  е вкупниот доход во економијата, кој останува по плаќањата за личната и јавната потрошувачка. Овој израз се нарекува национално штедење, или само штедење, и се означува со S. Заменувајќи S за Y – C – G.

S = I
Оваа равенка укажува дека штедењето е еднакво на инвестициите, односно за економијата во целина штедењето мора да биде еднакво на инвестициите. Националното штедење се дели на два дела: Приватно штедење и јавно штедење. Приватното штедење е износот на доходот што им останува на домаќинствата по плаќањето на даноците и плаќањето на нивната потрошувачка. Поточно домаќинствата остваруваат доход, плачаат даноци и трошат за лична потрошувачка. Јавното штедење е износот на даночни приходи кој и останува на владата по плаќањето на нејзината потрошувачка. Штедењето го претставува оној дел од расположливиот доход на домаќинствата коишто не се потрошил. Односно: 

                       Штедењето = расположлив доход –потрошувачка.
Домаќинствата, особено оние коисо повисок доход, не го наменуват целиот расположлив доход за потрошувачка. Еден дел останува непотрошен, и велиме дека тој дел го заштедиле. Во оваа смисла штедењето се сведува на одложена потрошувачка на дел од доходот кој ќе се троши, не во моментот, туку во иднина.

Потрошувачката и штедењето на домаќинства со различен доход
	Домаќинство
	Расположлив доход
	Нето штедење (+) негативно штедење (-)
	Потрошувачка 

	А
	24.000
	-110
	24.100

	Б
	25.000
	0
	25.000

	Ц
	26.000
	-150
	25.850

	Д
	27.000
	+400
	26.600

	Е
	28.000
	+760
	27.240

	Ф
	29.000
	+1.170
	27.830

	Г
	30.000
	+1640
	28.360


Се забележува дека некои домаќинства имаат поголема потрошувачка од расположливиот доход (негативно штедење), се јавува и домаќинство со рамнотежа, еднаквост помеѓу расположливиот доход и потрошувачката (штедењето е во нулта зона, нулта точка) и на крај има домќинства со позитивно штедење каде расположливиот доход е поголем од потрошувачката. Од табелата може да се извлечат неколку релевантни заклучоци: 
· сиромашните домаќинства не само што не се во можност да штедат туку често навлегуваат во зоната на негативно штедење, тие мора да се задолжат за да ја осигурат својата егзистенција;

· во точката во која што се изедначуваат расположливиот доход и потрошувачката штедењето е нула;

· со порастот на расположливиот доход на домаќинствата расте можноста домаќинствата истовремено  и повеќе да трошат и повеќе да штедат;

· расположливиот доход, е основната детерминанта и на потрошувачката и на штедењето.

Штедењето и инвестициите се еднакви за економијата во целина,но не и за секое индивидиално домаќинство или претпријатие. Штедењето на поединецот може да биде поголемо од неговите инвестиции и тој може вишокот да го вложи во банка. Штедењето на индивидуалното лице може да го пополни недостигот со позајмување од банка. Банките и другите финансиски институции ги прават можни индивидуалните разлики помеѓу штедењето и инвестициите и на тој начин што овозможува штедењето на едно лице да ги финансира инвестициите на друго лице.Можеби е доблест, но во најголем дел од богатите земји, штедливоста стана застарена.Во последните неколку години, стапката на штедење на домаќинствата во голем број земји ОЕЦД нагло се намалува. Англосаксонските земји- Америка, Канада, Велика Британија, Австралија и Нов Зеланд имаат најниски стапки на штедење на домаќинствата. Во просек, Американците денес штедат помалку од 1% од нивниот доход оданочување, во споредба со 7% на почетокот на 1990-те. Во Австралија и Нов Зеланд, стапката на штедење на луѓето се негативни бидејки луѓето земаат заеми за да трошат повеќе отколку што заработуваат. Други земји, во кои популацијата се повеќе старее, особено Јапонија и Италија исто така забележаа нагло опаѓање на стапките на штедење на домаќинствата, иако од повисоко ниво Јапонците денес штедат 5% од нивниот доход на домаќинствата, во споредба со 15% на почетокот на 1990-те. Мал број богати земји, имено Франција и Германија  го отфтлија трендот на штедење. Германците заштедуваа околу 11% од нивниот доход по оданочувањето во 2004 година, што е малку повеќе од средината на 1980-те. Еден правец на економската мисла, предводен од Бен Бернанке, истакнат американски банкар, вели дека светот страда од преголемо, а не од премало штедење. Бернанке кој бил назначен за претседател на Советот на економски советници на Џорџ Буш на 1 април, истакнува дека долгорочните каматни стапки се екстремно ниски низ целиот свет.Тој го препишува ова, во добар дел на големото штедење во азиските економии.Доколку овој аргумент за "презаситеност од штедење" е точен, тогаш може да се претпостави дека нема простор за загриженост пооради опаѓањето на штедливоста во богатите земји.Други тврдат дека намалувањето на штедењето е знак за економска сила. Благодарение на високите приноси од акции и од неодамна од цените од куќите, луѓето можат да ги остварат своите финансиски цели со помалку дискрециско штедење. Софистицираноста на финансиските пазари во Англосаксонските економии им овозможува на луѓето полесно да се посегнат по своето богатство на пример: за рефинансирање на нивните хипотеки. За луѓето кои живеат ва системи каде доминираат банките, како што е Германија. Според оваа логика, восоките стапки на штедење во Германија се резултат на слабите приходи и недоволно развиени финансиски пазари. Од макроекономска гледна точка, вистинската мерка е националната стапка на штедење која е збир од приватното штедење (тоа е штедење на домаќинствата и корпоративно штедење) и јавно штедење односно буџетски суфицит или дефицит. Не е важно кој во економијата штеди, важно е како агрегатниот износ се става настрана за финансирање на инвестиции кои го потикнуваат економскиот пораст. Во текот на 1990-те години, во голем број земји на ОЕЦД стапката на национално штедење се зголемува и покрај намалувањето на штедењето од домаќинствата, благодарение на подоброто јавна финансирање. Во некои англосаксонски земји како што е Нов Зеланд, високити буџетски суфицити сеуште го задушуваат влијанието на ниското индивидуално штедење. Но во Америка, драматичниот пресврт од буџетскиот суфицит во дефицит по 2001 година, го зголеми ефектот на опаѓачко штедење на домаќинствата. Не само што штедењето на домаќинствата е на рекордно ниско ниво, туку нето националното штедење (околу 2% од БДП ) е со најниска стапка уште од големата економска криза. Врската помеѓу штедењето и економскиот раст е сложена. Високите стапки на штедење не гарантираат брз економски пораст. Исто така, со интегрирањето на глобалните пазари на капитал, инвестициите не мора да се се финансираат само со домашно штедење. Земјите можат да се задолжуваат во стрнаство и да имаат дефицити на тековните сметки. Повеќе англосаксонски земји каде штедењето е ниско, го прават токму тоа. Дефифицитот на Америка достигнува 6,3% од БДП. Ниските долгорочни каматни стапки навистина имплицираат дека засега, глобалните заштеди се повеќе од соодветни во однос на можностите за инвестиции.           
5.Странски директни инвестиции (СДИ)
Во макроекономските проекции на Република Македонија се предвидува економски раст од 4% до 5% годишно. Единствен фактор кој може да генерира одражлив економски раст се инвестициите. Ако се има предвид искуството на најнапредните земји во транзиција кои наредната година ќе влезат во елитниот клуб наречен ЕУ, Македонија треба многу брзо да постигне ниво на инвестиции од околу 25% од БДП. Колку е тоа тешка задача се гледа од фактот што во последните десетина години инвестициите во основни средства во Македонија не достигнале ниту 18% од БДП, а штедењето кое е основен извор за инвестициите во моментов изнесува околу 13% од БДП. Тоа значи дека македонската економија има потенцијал само да обезбеди околу 500 милиони евра годишни инвестиции што е помалку од годишното трошење на основните средства  (амортизација) кое изнесува близу 600 милиони евра. За да се обезбедат неопходните 1 милјарда евра годишни инвестиции кои можат да ги генерираат посакуваните стапки на економски раст од 4% до 5% годишно на Македонија и е потребно странско штедење. Македонија има потреба секоја година да увезува пари во износ од 500 милиони евра. Тој увоз на пари може да биде во две глобални форми: првата форма е задолжување во странство, додека втората форма е странски директни инвестиции (СДИ). Кога земјата се задолжува во странство таа треба да обезбеди квалитетна алокација на позајмени пари со цел тие да создадат профит кој ќе биде доволен да се врати странскиот заем. Ако позајмените пари ги инвестира во проект кој нема да оствари профит тогаш земјата не е во состојба да ги врати позајмените пари. Во вториот случај, странските инвеститори ги инвестираат своите пари во проект кој сметаат дека ќе и донесе доволно висок профит. Ризикот што тој го превзема со инвестицијата е целосно негов, а Македонија како држава нема никаква финансиска обврска кон него. Денес, во ерата на глобализација општо прифатенио мислење е дека најдобро решение за надоместување на недоволно домашно штедење е привлекување на СДИ. Исто така СДИ имаат клучна улога во трансферот на знаења и технологија, создаваат нови работни места, ги зголемуваат продуктивноста и конкурентноста со краен ефект, повисок економски раст и намалување на сиромаштијата. Токму тоа е причината зосто на Македонија се потребни СДИ. На македонските компании  им недостасува знаење, вложување во развој, маркетинг, современ менаџмент, нови технологии, квалитетен пазар. Тие компании може да се добијат со влез на СДИ. Конкуренцијата е огромна. Сите земји, богати и сиромашни,големи и мали ги сакаат инвеститорите бидејќи тие носат економски раст, вработувања, пораст на животниот стандард, задоволни граѓани и поголем рејтинг на политичарите. Во таа безмилосна конкуренција, секоја земја се обидува да и понуди нешто посебно, нешто различно, нешто што го немаат другите. Инвеститорите и земјите кои се обидуваат да го придобијат нивниот интерест имаат различни цели. Првите се обидуваат да постигнат оптимизација на профитот и ризикот, додека вторите да постигнат што е можно повисока нето добивка како разлика помеѓу користа што ја носи СДИ и поволностите односно отстапките кои му се дадени на инвеститорот. Единствена цел на секоја инвестиција е профитот. Најсигурно за инвеститорот е да ги вложува своите пари во сопствената земја каде што најдобро ги познаваат законите, економските движења, пазарот, менталитетот на луѓето. При инвестирањето во странство, тие се соочуваат со поголем економски, политички ризик кој варира од земја до земја. Затоа единствена причина која може да ги предизвика да ги вложи своите пари во друга земја е повисокиот профит. При тоа профитот се става во комбинација со ризикот. Секој инвеститор прави оптимизација на овие два фактори при што е подготвен да прифати одредени комбинации на висината на профитната стапка и степенот на ризичност. Нормално повисокиот ризик бара и повисока профитна стапка, и обратно при помал ризик инвеститорите би прифатиле и пониска профитна стапка. При оценката на атрактивноста на некоја земја за инвеститање, инвеститорите се водат од низа економски и политички фактори кои влијаат врз инвестицијата. Овие фактори кои го мотивираат инвеститорот обично се нарекуваат поволности кои им ги нуди земјата. Тие можат да бидат поволности во поширока смисла на зборот и поволности во потесна смисла. Поволностите во поширока смисла на зборот, односно општата состојба на економијата, економската, политичката и правната стабилност, големината на земјата, географската локација и расположливоста на одредени фактори на производство( на пример човечки капитал и природните богатства се најважни фактори за странските инвеститори. Во обид да се зголемати профитната стапка на странските инвеститори земјата им нуди низа поволности, кој имаат за цел да ги намалат ризиците или трошоците на СДИ - поволности во потесна смисла.  
6.Македонија –јавни инвестиции  
   Претставување на земјата 

Република Македонија стана самостојна и суверена држава на 8 септември 1991 год. Таа е земја без излез на море, сместена во самото средиште на Балканскиот Полуостров и има површина од 25.713 квадратни километри, или околу 10.000 квадратни милји. Р.Македонија се граничи со Р.Бугарија, Р.Албанија, Србија и Црна Гора и Република Грција. Земјата има население од 2,0 милиони жители.Р.Македонија стана членка на Организацијата на Обидинетите нации на 8 април 1993 год, а потоа и на сите нејзини меѓународни организации и финансиски институции. Во декември 2005 год Р.Македонија стана кандидат за член во ЕУ.
      Економски развој

Во Република Македонија во насока за јакнење на процесот на воспоставување на демократско општество со парламентарна демократија и правна држава врз демократски основи, објективно се наметна потребата една од преференцијалните да бидат доследност во политиката на отворено стопанство со извозно ориентирана економија, со неприкосновеност на приватната сопственост, каде дражавната дерегулација, либерализираниот режим на надворешната траговија и на цените се основни атрибути во начинот на стопанисување и живеење. Оджувањето на макроекономската рамнотежа и стабилност на националната економија, се темели врз зголемената домашна понуда и остварувањето на  одржлив стопански растеж не трајни основи, зголемувење на вработеноста и намалување на сиромаштијата, пред се преку потикнување на домашни ивестиции и привлекувење на странски. Владата на Р.М, како мала земја се прокламирана трајна ориентација кон отворена пазарна економија, во приоритетите на развојот ги става и другите форми на економската соработка со соседните и другите земји, посебно со земјите цленки на Европската унија. Во 2005 година макроекономската стабилност во земјата успесно се одржа. Девизискиот курс на денарот е стабилен, а инфлацијата е во контролни рамки. Со оглед на тоа дека Р.М и понатаму ке се соочува со недостиг на капитал за инвестиции, покрај зголемувањето на националното штедење, стратешка цел и приоритет на владата е создавање услови за поголем прилив на странски инвестиции. Во врска со ова владата вложува максимални напори за подобрување на домашниот амбиент, посебно со создавање поволни услови за привлекување странски директни инвестиции. Покрај принципот за еднаков третман на домашните и странските инвеститори, правната сигурност на инвеститорите преставува втора клучна систематска погодност на државата која го потикнува инвестирањето. Правната сигурност на инвеститорите во земјата, ќе се обезбеди преку реформи во судската власт, афирмирањето на арбитражата, односно вонсудско решавање на споровите, поефикасното обезбедување на капиталот на доверителите преку содветните средства за обезбедување на плаќањата и создавање на законси услови за користење на недвижностите на странски лица, заштитата на правата од интелектуалната сопственост и др. И покрај решеноста да се продолжи со економски реформи, ќе биде многу тешко за земјата да опстои во своите напори, без некој скорашен пресврт во доменот на реалните инвестиции и производство.

6.1 Како Македонија да привлече СДИ
Свесни сме дека Македонија како единка не е интересна за странските инвеститори. Големите инвеститори на неа гледаат како на дел од еден регионален пазар. Тоа значи дека Македонија од една страна, мора да соработува со земјите од регионот во креирањето стабилност, отворени граници, слободна траговија, транспортна инфраструктура, а од друга страна да се натпреварувасо нив во давањањето на што е можно поповолни услови за инвестирање. На секој инвеститор, а особено на извозно ориентираните мора да и се дадат посебни поволности. Колку инвеститорот ќе заработи е негова работа, Македонија треба да му овозможи да оствари поголем профит отколку во други земји, зошто единствено во тој случај инвеститорот. Македонија треба  да ја интересира добивката која се состои во отварање на работни места, зголемување на производството и извозот на земјата, генерирање економски раст. Треба да се води сметка добивките за земјата во целина да бидат поголеми од загубите кои ги има поради дадените поволности. Имајќи ја предвит високата стапка на невработеност, Македонија треба да ги фокусира СДИ. Притоа може да се издвојат две насоки. Едната е да се подражуваат инвестициите во трудоинтензивните дејности. Текстилната индустрија, земјоделството, преработката на земјоделски производи и туризмот се дејности во кои треба да им се даваат посебни поволности на странските инвеститори. Бесплатна земја за изградба на производни капацитети, индустриски паркови со целосна инфраструктура, слободни царински зони за извозно ориентирани капацитети, бесплатно доделување на некои затворени фабрики се поволности со кои можат да се привлечат станските инвеститори. Втората насока се инвестициите  во информатичка технологија. За да се СДИ во оваа област, неопходно е да постои изобилство од квалитетен човечки капитал. Македонија треба да го оспособи високото образование да се произведува по 500 до 1000 дипломирани информатичари годишно. За таа цел не треба да се жалат пари и да се увезат наставен кадар, доколку е неопходно. Големиот број на квалитетни информатичари со конкурентна цена ( плата) ќе претставуваат конкурентна предност во Македонија. За странските инвеститори ќе биде многу поисплатливо да отворат филијали во Македонија отколку да увезуваат информатичари во своите матични земји и да ги плаќаат според тамошните стандарди.
. 
 7. Заклучок

Инвестициите преставуваат клучен фактор за развивање на една земја особено, ако се наоѓа во транзиција, како Република Македонија. Според тоа привлекувањето на странски  инвестиции, би донеле поголем број вработувања со што би се намалила сиромаштијата и брз економски напредок. За привлекување на странски инвестиции, државата треба да понуди што подобри услови, како и добро едуцирани кадри. Меѓутоа за привлекување на странски инвестиции голема улога има и самото уредување во неа, односно да има стабилна правна и судска власт.

